CELEX: 62014TA0737
Language: bg
Date: 2018-09-13 00:00:00
Title: Дело T-737/14: Решение на Общия съд от 13 септември 2018 г. — Vnesheconombank/Съвет (Обща външна политика и политика на сигурност — Ограничителни мерки, приети с оглед на действията на Русия, дестабилизиращи положението в Украйна — Вписване на наименованието на жалбоподателя в списъка на образуванията, за които се прилагат ограничителни мерки — Задължение за мотивиране — Явна грешка в преценката — Право на ефективна съдебна защита — Злоупотреба с власт — Право на собственост — Свобода на стопанската инициатива — Равно третиране)

29.10.2018   
            
            
               BG
            
            
               Официален вестник на Европейския съюз
            
            
               C 392/17
            
         
      Решение на Общия съд от 13 септември 2018 г. — Vnesheconombank/Съвет
      (Дело T-737/14) (1)
      
      ((Обща външна политика и политика на сигурност - Ограничителни мерки, приети с оглед на действията на Русия, дестабилизиращи положението в Украйна - Вписване на наименованието на жалбоподателя в списъка на образуванията, за които се прилагат ограничителни мерки - Задължение за мотивиране - Явна грешка в преценката - Право на ефективна съдебна защита - Злоупотреба с власт - Право на собственост - Свобода на стопанската инициатива - Равно третиране))
      (2018/C 392/20)
      Език на производството: испански
      
         Страни
      
      
         Жалбоподател: Bank for Development and Foreign Economic Affairs (Vnesheconombank) (Москва, Русия) (представители: J. M. Viñals Camallonga, J. L. Iriarte Ángel и L. Barriola Urruticoechea, адвокати)
      
         Ответник: Съвет на Европейския съюз (представители: първоначално A. de Elera-San Miguel Hurtado и G. Étienne, впоследствие F. Florindo Gijón, P. Mahnič Bruni и H. Marcos Fraile)
      
         Встъпила страна в подкрепа на ответника: Европейска комисия (представители: F. Castillo de la Torre, D. Gauci и S. Pardo Quintillán)
      
         Предмет
      
      Искане по член 263 ДФЕС за отмяна, първо, на Решение 2014/512/ОВППС на Съвета от 31 юли 2014 година относно ограничителни мерки с оглед на действията на Русия, дестабилизиращи положението в Украйна (ОВ L 229, 2014 г., стр. 13), в редакцията му след приемането на Решение 2014/659/ОВППС на Съвета от 8 септември 2014 г. за изменение на Решение 2014/512 (ОВ L 271, 2014 г., стр. 54), и, второ, на Регламент на Съвета (ЕС) № 833/2014 от 31 юли 2014 година относно ограничителни мерки с оглед на действията на Русия, дестабилизиращи положението в Украйна (ОВ L 229, 2014 г., стр. 1), в редакцията му след приемането на Регламент (ЕС) № 960/2014 на Съвета от 8 септември 2014 г. за изменение на Регламент № 833/2014 (ОВ L 271, 2014 г., стр. 3), в частите от тези актове, засягащи жалбоподателя
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Bank for Development and Foreign Economic Affairs (Vnesheconombank) понася направените от нея съдебни разноски и тези на Съвета на Европейския съюз в настоящото и в обезпечителното производство.
               
            
                  3)
               
               
                  Европейската комисия понася направените от нея съдебни разноски.
               
            
         (1)  ОВ C 7, 12.1.2015 г.